આ વાવની બહાર હાલ એક ફુવારો જોવા મળે છે. જે ફુવારો ભૂતકાળમાં અમદાવાદનાં વિવિધ સ્થળો પર ખસેડવામાં આવ્યો હતો. આ ફુવારો સૌ પ્રથમ અમદાવાદ પાંચકૂવા દરવાજા કાપડના વેપારીના મહાજન તરફથી બંધાવવામાં આવ્યો હતો. જેને સાર્વજનિક ઉપયોગ માટે વર્ષ ૧૯૦૬માં ખુલ્લો મૂકવામાં આવ્યો હતો. ત્યારબાદ આ ફુવારાને પાંચકૂવા દરવાજા બહારથી ઈ.સ. ૧૯૫૫માં ખસેડી કાંકરિયા ગાર્ડનમાં બેસાડવામાં આવ્યો હતો અને છેલ્લે ૨૦૧૪માં ત્યાંથી ખસેડીને આ ફુવારાની જરૂરી મરામત કરીને વાડજની આ વાવ પાસે મૂકવામાં આવ્યો હતો. 110 વર્ષ જૂનો આ ફુવારો આજે બંધ છે.